Zbigniew Brzeziński

Zbigniew Kazimierz Brzeziński (født 28. mars 1928 i Warszawa, død 26. mai 2017 i Falls Church i Virginia i USA) var sikkerhetspolitisk rådgiver for USAs president Jimmy Carter. Han ble senere professor i amerikansk utenrikspolitikk ved Johns Hopkins University i Baltimore og rådgiver ved Center for Strategic and International Studies (CSIS) i Washington.

Brzeziński ble regnet som til den såkalt realistiske skole i internasjonal politikk og stod geopolitisk i samme tradisjon som Halford Mackinder og Nicholas J. Spykman.Sabine Feiner: Weltordnung durch US-Leadership? Die Konzeption Zbigniew K. Brzezinskis. Westdeutscher Verlag, Wiesbaden 2001. Partipolitisk stod han demokratene nærmest. Han ble ofte avgrenset mot sin konservative «rival» Henry Kissinger, skjønt fellesnevnerne mellom de to var flere enn forskjellene.Charles Gati: The Strategy And Statecraft of Zbigniew Brzezinski. 2013. Brzeziński ble tilskrevet en konsekvent unilateralisme. I dette henseende sammenlignes Brzeziński gjerne med de følgende teoretikere: Francis Fukuyama, Robert Kagan, William Kristol, Richard Perle, Charles Krauthammer, Edward Luttwak, Samuel Phillips Huntington og Paul Wolfowitz.Sabine Feiner: Weltordnung durch US-Leadership? : die Konzeption Zbigniew K. Brzezinskis. Westdeutscher Verlag, Wiesbaden 2000, S. 52 (PDF)

Liv og virke
 Bakgrunn
Zbigniew Brzeziński var sønn av den polske diplomaten Tadeusz Brzeziński og hans hustru Leonia Roman. Familien var adelig. Han tilbrakte en del av sin sin barndom i Frankrike og Tyskland før han flyttet med sin familie til Canada. Han studerte på McGill-universitetet i Montréal der han tok en Bachelor of Arts i 1949 og en Master of Arts i 1950.

 Akademisk virke 
I 1953 tok han doktorgrad i statsvitenskap på Harvard University der han også kom til å bli lærer. I 1960 flyttet han over til Columbia University der han overtok ledelsen av det nye instituttet for kommunistiske anliggender (Institute on Communist Affairs). Mot slutten av sitt liv var han knyttet til Paul H. Nitze School of Advanced International Studies (SAIS) ved Johns Hopkins University i Washington D.C.

Brzeziński konkluderte i 1997 (boken The Grand Chessboard) med at uten Ukraina er ikke Russland et eurasiatisk imperium. Han trodde at dersom Russland gjenerobret Ukraina ville Russland på ny bli en stormakt. Brzeziński forutså at Ukrainas utvikling ville være avgjørende for sikkerhetspolitikken i Europa etter den kalde krigen.

 Politisk virke 
Brzeziński ble amerikansk statsborger i 1958. På 1960-tallet var han rådgiver i Kennedy- og Johnson-regjeringene. I president Lyndon B. Johnsons siste år som president var han Hubert Humphreys utenrikspolitiske rådgiver.

I 1973 ble Brzezinski den første lederen for den såkalte trilaterale kommisjon, en gruppe av prominente politiske, akademiske og økonomiske ledere fra USA, Vest-Europa og Japan. Gruppens mål var å styrke båndene mellom disse regioner. Den kommende amerikanske presidenten Jimmy Carter var medlem, og da han i 1974 offentliggjorde sitt presidentkandidatur ble Brzeziński, kritiker av Nixon-Kissingers utenrikspolitikk, hans rådgiver for utenrikspolitiske spørsmål.

Etter sin seier i 1976 gjorde Carter så Brzeziński til sin nasjonale sikkerhetsrådgiver. Brzeziński fikk som Carters sikkerhetsrådgiver (1977-1981) et rykte på seg som hard (hardliner), fremfor alt i sin politikk overfor Sovjetunionen.

Han var gift med skulptøren Emilie Benes. Med henne fikk han tre barn: ekspert i utenrikspolitikk Ian Brzezinski, jurist og ambassadør Mark Brzezinski og journalist og programleder Mika Brzezinski.

Brzeziński ble i 1981 tildelt Presidentens frihetsmedalje. I 1995 mottok han Den hvite ørns orden fra Polens president.Lista osób odznaczonych w latach 1992-2005 , oversikt over ordensutnevnelser til Den hvite ørns orden fra Polens president.

 Referanser 

 Eksterne lenker 




Kategori:Personer fra USA født i Polen
Kategori:Embets- og tjenestemenn fra USA
Kategori:Internasjonal politisk teori
Kategori:Presidentens Frihetsmedalje
Kategori:Den hvite ørns orden
Kategori:Personer fra Warszawa
Kategori:Personer fra Lille
Kategori:Personer fra Leipzig
Kategori:Personer fra Montréal